钦定古今图书集成/明伦汇编/氏族典/第128卷 > 陈茂馨
## 钦定古今图书集成/明伦汇编/氏族典/第128卷 > 陈茂馨

按《南靖县志》：“茂馨，在坊人。天性仁孝，潜心理学。父湍，
合浦训导，卒于任。茂馨只身舆榇，几死于溺。伯父母
无嗣，茂馨事之如父母。继母林氏不得于湍，茂馨善
事，得其懽心。祖母林氏守节，年九十四，供奉汤粥，朝
夕亲为栉沐。嘉靖辛酉，寇陷邑，茂馨独扶祖母、伯母、
继母，哀诉于贼。妻许氏及次女义不受辱，投井死。”